Hoe lyk 'n evangelie-gesentreerde gemeente? - www.bybelkennis.co.za
God does not ask if we are able. God asks if we are available – Baie verskille mense het variasies op hierdie spreekwoord geskryf.
Hoe lyk so 'n gemeente?
Prediking van die evangelie is die hoogste prioriteit. Die evangelie is nuus: dit gaan oor wat God reeds vir ons gedoen het. Die evangelie is 'n aankondiging dat Jesus die Here is en dat Hy die stryd vir ons verlossing reeds gewen het. Die evangelie is nie goeie raad nie, maar goeie nuus. Jesus het sy dissipels beveel om sy getuies te wees. Hulle lewens sou beslis die veranderinge wat sy krag in hulle lewens teweeg gebring het, gedemonstreer het, maar hulle moes voortdurend getuig van wat hy gedoen het om hulle lewens te verander. Mense kan nie na ons lewens kyk en die verhaal van Christus ken nie – ons moet dit oral verkondig.
Die klem van die boodskap is op dit wat God gedoen het en nie op wat ons moet doen nie. Die enigste ding wat ware geestelike groei tot gevolg het, is om in Christus te bly. Daar is baie goeie dinge wat Christene kan doen, maar dit mag nooit die noodsaaklike ding – wat God vir my gedoen het – afwater nie.
Die lidmate demonstreer die evangelie in die gemeenskap. Die evangelie is primêr 'n boodskap, maar dit gaan altyd gepaard met demonstrasies van daardie boodskap. Maar nou het God die ryke verskeidenheid van sy wysheid deur die kerk bekend laat word aan elke mag en gesag in die hemelruim, soos Hy Hom van ewigheid af voorgeneem het om dit deur Christus Jesus, ons Here, tot uitvoering te bring (Efesiërs 3:10 – 11). In Handelinge 2 toe die vroeë kerk eenvoudig net kerk was sonder 'n klomp programme, lees ons dat almal met diep ontsag vervul was en die Here het elke dag mense wat gered word, by die gemeente gevoeg. Deur net te doen wat gesonde gemeentes doen – bid, met mekaar deel, voortdurend die woord verkondig, ens – evangeliseer hulle die hele gemeenskap. In 'n gesonde gemeente moet die gemeenskap die heerlikheid van die evangelie kan sien.